напредък. Също така следва да се поясни, че за да се издаде сертификат на доставчиците на услуги и те да го запазят или да направят декларация, в съответствие с настоящия регламент те трябва да спазят и да продължат да спазват тези изисквания, както и основните изисквания, посочени в член 8б, параграф 1 от Регламент (ЕО) No 216/2008. Освен това следва да се осигури съгласуваност между тези изисквания и изискванията, определени в регламенти (ЕС) No 965/2012 (7), (ЕС) No 1178/2011 (8), (ЕС) No 139/2014 (9) и (ЕС) 2015/340 (10) на Комисията, като по този начин се премине към „общ системен подход“, водещ до логичен и технологично съгласуван подход в различните области. Следователно изискванията, посочени в регламенти за изпълнение (ЕС) No 1034/2011 и (ЕС) No 1035/2011, сега следва да бъдат определени в един общ инструмент, а регламенти за изпълнение (ЕС) No 1034/2011 и (ЕС) No 1035/2011 следва да бъдат отменени.
 (4)
 Общите правила за сертифициране и надзор на съответните доставчици на услуги са от съществено значение за увеличаване на взаимното доверие на държавите членки в системите на другите държави. Поради това и за да се гарантира най-високо равнище на безопасност и сигурност, следва да бъдат подсилени единните изисквания за предоставянето на услуги и за надзора върху тях. Това следва да гарантира безопасното, висококачествено предоставяне на услуги за целите на въздухоплаването и взаимното признаване на сертификати в целия Съюз, като по този начин се увеличи свободата на движение и разполагаемостта на тези услуги.
 (5)
 С оглед да се гарантира хармонизиран подход в областта на сертифицирането и надзора, мерките, които трябва да се приложат за сигурността на системите, съставните елементи в употреба и данните следва да бъдат координирани между държавите членки, функционалните блокове въздушно пространство и мрежата, образувана от услуги, функции и продукти, предлагани от доставчици, управителния орган на мрежата, летища и други лица, предоставящи необходимата инфраструктура за изпълнение на полети.
 (6)
 Управлението на безопасността гарантира идентифицирането, оценката и намаляването до минимум на рисковете за безопасността и на слабостите по отношение на сигурността, които оказват въздействие върху безопасността. В тази връзка е необходимо да се доразвият изискванията, свързани с оценката на безопасността от сертифицирана организация при промени във функционалната система. Тези изисквания следва да бъдат адаптирани, като се вземе предвид включването на изисквания, свързани с управлението на промените в общата регулаторна структура за безопасността на гражданското въздухоплаване, и опитът, натрупан от заинтересованите страни и компетентните органи в областта на надзора на безопасността.
 (7)
 Целесъобразно е да се въведе култура по безопасност като аспект на системите за управление на доставчиците на услуги по начин, който насърчава разбирането и подобряването на тези системи, като същевременно се отчита необходимостта от по-нататъшно укрепване на системите за управление, по-специално чрез въвеждане на надеждно докладване за събития.
 (8)
 Следва да се уточни кои органи отговарят за задачите, свързани със сертифицирането, надзора и правоприлагането по отношение на доставчиците на услуги, които са предмет на настоящия регламент, в съответствие с условието, посочено в член 7, параграф 2 от Регламент (ЕО) No 550/2004, и задачите на Европейската агенция за авиационна безопасност (ЕААБ, наричана